钦定古今图书集成/明伦汇编/氏族典/第388卷 > 李国臣
## 钦定古今图书集成/明伦汇编/氏族典/第388卷 > 李国臣

按《唐书李国臣传》：“国臣，河西人，本姓安。以折冲从收
鱼海五城，迁中郎将。后为朔方将，积劳擢云麾大将
军，赐姓李。从光弼守河阳，累封临川郡王。大历八年，
为盐州刺史。吐蕃败浑瑊于黄菩原，将略汧、陇，国臣
谓人曰：‘敌乘胜必扰京师，我趋秦原，彼当反顾’。乃引
兵登安乐山，鸣鼓而西，日行三十里。吐蕃闻之，自百”
里城回军逾险，瑊因击败之。卒，赠扬州大都督。